Dragi učenci,

z Ministrstva za izobraževanje, znanost in šport smo prejeli navodila o ocenjevanju do konca šolskega leta 2019/20.

Pri geografiji je v drugem ocenjevalnem obdobju potrebno učenca oceniti vsaj enkrat.

Vsak učenec 9. b bo zato izdelal **geografski opis Alpskih pokrajin**, ki ga bom ocenil.

Pri izdelavi predstavitve si pomagajte z učbenikom, delovnim zvezkom in zemljevidom. Uporabite lahko tudi svetovni splet, knjige ali kakšen drug vir informacij.

Predstavitev naj bo izdelana v obliki elektronske prezentacije (PowerPoint) **ali** v obliki opisa v Wordu **ali** na papirju.

**V svojem geografskem opisu Alpskih pokrajin predstavite sledeče:**

1) GEOGRAFSKO LEGO.***(2 t)***

2) OBSEG (DELITEV). ***(2 t)***

3) NARAVNOGEOGRAFSKE ZNAČILNOSTI:

*\* Površje.* ***(2 t)***

*\* Kamnine.* ***(2 t)***

*\* Podnebje.* ***(2 t)***

*\* Rastlinstvo in živalstvo.* ***(2 t)***

*\* Vodovje.* ***(2 t)***

4) DRUŽBENOGEOGRAFSKE ZNAČILNOSTI:

*\* Prebivalstvo oziroma značilnosti poselitve.* ***(2 t)***

*\* Naselja.* ***(2 t)***

*\* Gospodarstvo.* ***(2 t)***

*\* Promet.* ***(2 t)***

5) ZANIMIVOSTI (turistične znamenitosti, posebnosti …).***(2 t)***

**Kriteriji / merila ocenjevanja:**

Sestavni deli bodo ovrednoteni s številom točk, ki so navedene v oklepajih za posameznim sestavnim delom.

Vsak opisan del bo ovrednoten:

pravilno opisano = 2 točki, delno pravilno / pomanjkljivo = 1 točka, nepravilno / manjkajoče = 0 točk.

Po seštevku točk (največje število možnih točk je 24) se bo določila ocena:

0-10 = nzd (1), 11-13 = zd (2), 14-17 = db (3), 18-21 = pdb (4), 22-24 = odl (5).

Svojo predstavitev mi pošljite na moj elektronski naslov ( martin.stinjek@os-sturje.si ), najkasneje **do ponedeljka, 18. 5. 2020**. *Na elektronski naslov mi lahko pišete tudi, če boste pri izdelavi naleteli na kakšne težave oziroma vprašanje.*